डॉ. राम प्रसाद गांधीरमन कैलिफोर्निया में नासा के ऐम्ज रिसर्च सेंटर में काम करते हैं। उनकी इस पिटिशन को अब तक 220 वैज्ञानिकों और शिक्षाविदों का साथ मिल चुका है। गांधीरमन का कहना है कि भारत में मिथकों और साइंस के घालमेल की कोशिशें बढ़ रही हैं और ऐसे में इस तरह के लेक्चरों का रोका जाना जरूरी है। गांधीरमन ने इस कोशिश के उदाहरण के तौर पर मोदी के उस भाषण का भी जिक्र किया है जहां उन्होंने गणेश को हाथी का सिर लगाए जाने को भारत के प्राचीन प्लास्टिक सर्जरी ज्ञान का नमूना बताया था।